**Zámer predať nepotrebný hnuteľný majetok**

**vo vlastníctve Obce Malé Zálužie**

Obec Malé Zálužie zverejňuje zámer predaja hnuteľného obecného majetku v súlade s § 9a) ods. 1 písm. a) zákona č. 138/1991 Zb. o majetku obcí v znení neskorších predpisov. Obecné zastupiteľstvo v Malom Záluží schválilo predaj hnuteľného majetku obce vo vlastníctve obce formou verejnej obchodnej súťaže, a to na základe prijatého uznesenia č. 9/2018 zo dňa 20.2.2018.

Ide o predaj hnuteľného majetku obce – ústredného kúrenia spôsobom verejnej obchodnej súťaže v súlade s § 9a) ods. 1 písm. a) zákona č. 138/1991 Zb. o majetku obcí v znení neskorších predpisov.

**Predmet predaja:**

Názov: Ústredné kúrenie plynové

* Kotol boiler 28BSI, KOMBI, 8-28 kw, TURBO.601 s príslušenstvom
* Radiátor oceľový 5 ks s príslušenstvom
* Radiátor oceľový rebríkový KLC

Rok kúpy: 2006

Pôvodná cena: 64 043,50 Sk s DPH (2 126,00 €)

Po záručnej dobe - zakúpené pred 12 rokmi

**Podmienky predaja:**

* Minimálna predajná cena ústredného kúrenia bola stanovená vo výške 1 000,00 EURO (slovom jedentisíc euro).
* Hnuteľný majetok sa predá záujemcovi, ktorý ponúkne najvyššiu cenu.
* Záujemca o kúpu doručí predávajúcemu cenovú ponuku, ktorá musí obsahovať:

1. Meno, priezvisko, adresu trvalého pobytu záujemcu o kúpu
2. Cenovú ponuku
3. Čestné vyhlásenie záujemca o kúpu, že má s obcou Malé Zálužie vysporiadané finančné vzťahy (zaplatené miestne dane a poplatky)
4. Vlastnoručný podpis záujemcu o kúpu

**Doručovanie ponúk**

Lehota na doručovanie cenových ponúk je 11. 06. 2018 do 12.00 hod na adresu Obec Malé Zálužie, 951 24 Malé Zálužie 63 v zalepenej obálke s označením: **„Cenová ponuka na predaj – neotvárať“** s uvedením odosielateľa.

Vyhodnotenie sa uskutoční dňa 12. 06. 2018 v kancelárii starostky na obecnom úrade v Malom Záluží.

V prípade rovnosti viacerých ponúk bude rozhodujúcim kritériom pre výber dátum a čas doručenia ponuky.

Bližšie informácie ohľadom ponuky predaja hnuteľného majetku obce Malé Zálužie budú poskytnuté záujemcom osobne na obecnom úrade v Malom Záluží alebo na tel. čísle 0377864061, email: [oumalezaluzie@gmail.com](mailto:oumalezaluzie@gmail.com).

Cenové ponuky doručené po lehote na predloženie ponúk ako aj ponuky, ktoré neobsahujú všetky požadované náležitosti budú vylúčené z procesu hodnotenia.

Obec Malé Zálužie si vyhradzuje právo odmietnuť všetky ponuky.

V Malom Záluží, 25. 05. 2018

Viera Predanocyová

starostka obce

Dátum zverejnenia: 28. 5. 2018

Dátum zvesenia: ............................................. (15 dní po zverejnení)

Miesto zverejnenia: - obecná tabuľa

- webová stránka obce